88. schôdza NR SR - 9.deň - B. popoludní
Dátum: 2023-03-28
Poslanec: Matovič, Igor (OĽANO)
Druh vystúpenia: Vystúpenie v rozprave

100. Takže keďže sa situácia trošku zmenila, že dnes rokujeme o tomto bode až do... (Prerušenie vystúpenia predsedajúcim.) Pčolinský, Peter, podpredseda NR SR 101. Pani poslankyňa Šaková (správne „Saková“, pozn. red.), poprosím. Matovič, Igor, poslanec NR SR 102. ... prerokovania a myslel som si, že vám teda zopakujem dôvody tohto návrhu zajtra pri pokračovaní, ale keďže zajtra už nebude a do zajtra sa mi zase dneska nechce naťahovať tú rozpravu, tak by som to potreboval zopakovať, aby teda áno, tí, čo tu neboli, aby pochopili dôležitosť tohto návrhu, ktorý predkladám, ako budem tentokrát stručnejší, jako, jak som bol poobede, neviem, či mi to vyjde, tak do tej siedmej, do ôsmej by som to mohol zvládnuť, ale však každopádne si myslím, že opakovanie je matka múdrosti a mnohým z vás to pomôže, najmä tým, ktorí nie a nie to pochopiť, takže... (Ruch v sále. Krátka pauza. Rečník sa obrátil k predsedníckemu pultu.) Pán predseda, aj vy by ste to mali počúvať ináč, lebo pred chvíľkou som pozeral taký nejaký prieskum, ktorý hovoril o tom, že tento návrh najviac pomôže strane SME RODINA, tak ja si myslím, že by to bolo dobré si prečítať aj ten prieskum, aj to zdôvodnenie (povedané so smiechom), aj vytýčiť si dôvody... (Prerušenie vystúpenia predsedajúcim.) Kollár, Boris, predseda NR SR 103. My tam máme pozmeňovák jeden, že by mohli dostať až tisíc euro tí, ktorí budú hlasovať za SME RODINA. Matovič, Igor, poslanec NR SR 104. Je to veľmi, veľmi zaujímavé (povedané so smiechom), ale myslím si, že v podstate aj bez tohoto pozmeňováku akože ten prieskum vám vychádza veľmi pozitívne vo váš prospech, akože a nikomu viac nepomôže ako SME RODINA, takže ja by som zvážil podporu tohto návrhu a takže dovolím si tie dôvody zopakovať stručne, jasne. Slovensko 30. septembra bude zažívať určite historické chvíle, budú to najdôležitejšie voľby od roku 1989, ani nie od vzniku Slovenskej republiky, ale od revolúcie, ktorú sme zažili v ’89. roku, lebo vtedy prišlo k zmene režimu, a v tomto prípade naozaj objektívne, bez srandy sa obávam, že môže prísť opäť k zmene režimu, a viacerí z nás a milióny ľudí na Slovensku môžu pochopiť dôležitosť tej chvíle až nadránom 1. októbra a už bude neskoro. Sme parlamentná demokracia a v parlamentnej demokracii rozhodujú ľudia vo voľbách, áno, raz za štyri roky prídu a rozhodnú a udajú chod dejín pre tú danú krajinu pre nasledujúce štyri roky, alebo keď majú predčasné voľby, tak je to trošku kratšie. A v tomto prípade o tomto budú voľby. Ľudia prídu, rozhodnú, a čo leží, beží, môžme lamentovať potom koľkokoľvek, ak sa nám nebudú páčiť výsledky 1. októbra, a môžme si potom hrýzť nechty koľkokoľvek a čudovať sa alebo banovať nad tým, že sme nepodporili nejaký návrh Matoviča na 500 eur za účasť vo voľbách, lebo už bude jednoducho neskoro. Ale možno to dopadne tak naschvál, keď si všímate, tak ja nehovorím, že čo je neskoro a čo je zlé, lebo v tom prípade asi by to bola volebná korupcia, ak by som hovoril teda, že cieľom tohto návrhu je zabrániť, aby mafia sa dostala k moci. Nie, cieľom tohto návrhu je, aby sme to rozhodnutie o tom, že či sa mafia dostane k moci alebo či zabránime, aby sa mafia dostala k moci spolu s fašistami, aby sme o tomto veľmi dôležitom rozhodnutí pre budúcnosť Slovenska rozhodli v čo najväčšom počte a aby nás prišlo čo najviac, tých 4,4 mil. ľudí, ktorí chodia voliť. Za posledné roky alebo v podstate v tomto tisícročí Slovensko ani raz nedosiahlo situáciu, že by k voľbám prišlo viac ako tri mil. ľudí zo 4,4 mil. ľudí, ktorí majú volebné právo. V posledných voľbách, kedy sa nám podarila vybičovať volebná účasť najvyššie za posledných 20 rokov, tak prišlo k voľbám 2,9 mil. ľudí, ale stále 1,5 mil. alebo jeden a pol milióna ľudí zostali doma. Či už kachličkovali, či boli v záhradke, či jednoducho sa snažili na to ani nemyslieť a prežívali voľby ako nejakú traumu, akékoľvek dôvody mali, každopádne neprišli voliť a tým pádom ich hlas sa nezapočítal alebo, inak povedané, de facto sa rozdelil medzi tých, ktorí, ktorí sa cez voľby dostali do parlamentu, lebo zas myslieť si, že keď neprídem voliť, tak vlastne ja som sa vôbec nepodieľal na tom výsledku, tak je to mylné, de facto ten svoj hlas ako kebyže sa tak obrazne rozkrája medzi všetkých tých ostatných, ktorí cez tie voľby prešli a vlastne, keď vyhrá napríklad mafia, tak áno, získala 40 % hlasov, tak 40 % hlasu toho človeka, ktorý voliť neprišiel, obrazne išiel v prospech tej mafie. Čiže ten človek síce formálne sa zrieka toho práva, myslí si, že nemá s tým rozhodnutím nič spoločné, ale v skutočnosti, samozrejme, stále spoločné má, lebo neprišiel vyjadriť tú vôľu. Po troch rokoch ťažkých tráum, ktoré ako spoločnosť máme za sebou, či to je covid, vojna na Ukrajine, inflácia, extrémny nárast cien energií, utečenecká kríza, čokoľvek, jednoducho to, čo spoločne za posledné tri roky zažívame, tak sa podpísalo na, na, nechcem povedať, psychickom zdraví, ale na takom psychickom rozpoložení našej spoločnosti. Vládne blbá nálada. Nielen na Slovensku, ale všade v Európe vládne veľmi blbá nálada. Aj naozaj zaryté dlhoročné demokracie, stáročné demokracie dnes sa stretajú s problémom, že 80 % ľudí si v tých krajinách myslí, že krajina sa nevyvíja správnym smerom, čo za normálnej situácie býva plus-mínus možno 50 % ľudí správnym a nesprávnym. Vzhľadom na tie traumy, ktoré aj tieto ostatné demokraticky rozvinuté krajiny zažívali, dnes až 80 % ľudí ako kebyže prestáva dôverovať štátu a myslí si, že štát sa vyvíja zlým smerom. A to tieto krajiny nemajú bývalých premiérov, ktorí dnes sú u nich v opozícii a ktorí sa strachujú o svoj pobyt na slobode. Tieto krajiny nemajú bývalých premiérov ako máme my Fica, Pellegriniho, ktorí za 12 rokov pobytu v politike rozkradli 30 mld. eur, že okradli každého jedného občana Slovenskej republiky o päť tisíc... 5 500 eur. Čiže nemajú tieto krajiny v opozícii ľudí, ktorí majú až živočíšny strach o svoj pobyt na slobode. Dnes som si pred chvíľkou, ani som nevedel, že počas môjho predošlého vystúpenia poobede padla klec nad nejakým Kaliňákom a Brhelom. Obžaloba už je trošku ďalej a dostáva sa mimo ihriska istého pána Žilinku, ktorý rád píše tie tri-šesť-trojky a týchto vagabundov chráni. Čiže jednoducho áno, na ďalších vašich ľudí padla klec a kľúčových ľudí. Robert Kaliňák a nejaký Jozef Brhel, tunelár, ktorý vo veľkom rozkrádal štát a doplácal do 20-tisíc eur, si predstavte, jak to mali vymyslené. Najali si verných ľudí, schopných to manažérov, a keďže tí prichádzali zo súkromného biznisu a mali tam platy 10-15-20-tisíc, tak Kaliňák automaticky všetkých púšťal alebo posielal za Brhelom, že tam ti Jožko doplatí. Za to bolo treba takú maličkosť, Jožkovi Brhelovi dohadzovať kšefty za desiatky a stovky miliónov eur a Jožko Brhel potom, jasné, že mal z čoho doplácať. Vyrovnávať platy, vratky. Kaliňák potom povie, že však to bolo vlastne také poďakovné za službu štátu. Čiže áno. Oligarcha, ktorý mal biznis zo štátu na priamo zadané zákazky, jednoducho tuneloval štát vo veľkom, tuneloval naše spoločné, tak on, vlastne on mal doplácať nejaké ďakovné ľuďom, ktorí pracovali pre štát za nižšie platy? Aké ďakovné? Čo on mal, čo on bol štát? Áno, oni si mysleli, že Brhel je štát. Kaliňák si myslel, že je štát. Výboh si myslel, že je štát, Široký si myslel, že je štát. Fico, Pellegrini a všetci títo lumpi, ktorí tu vo veľkom rozkrádali našu republiku. Som povedal to slovo republiku (povedané so smiechom), jak je to obludné, že títo ľudia si dajú názov REPUBLIKA, niečo vznešené a v skutočnosti tu držia stranu mafii, ktorá vo veľkom tú republiku porciovala v prospech oligarchov. Jako je to obludné! Že sa nehanbia. Ale nie že by hlasovali za podporu rodinám, nie že by hlasovali za zdanenie oligarchov, aby tie peniaze skončili pri... alebo v peňaženkách tých ľudí, ktorí pôjdu voliť, to nie. Keď treba hlasovať, hlasujú za oligarchov, a keď treba držať bandu s mafiou, tak držia bandu s mafiou. Keď treba hlasovať proti vydaniu Fica, aby o ňom rozhodol nezávislý súd, hlasujú za mafiána Fica, lebo tak je to správne. Každopádne Slovensko sa nachádza v blbej nálade, keď nič neurobíme a nepoužijeme terapiu šokom, tak to nazvem (povedané so smiechom), 500 eur, čiže keď takúto terapiu šokom nepoužijeme a nezobudíme ľudí, aby mali záujem o túto republiku, o túto krajinu, o túto akciovú spoločnosť s menom Slovenská republika, ktorej každý jeden je rovnakým dielom akcionárom, tak my o tú krajinu prídeme, my sa 1. októbra zobudíme, zistíme, že mafia SMER a HLAS dokopy s fašistami z Republiky majú ústavnú väčšinu a je vymalováno, páni, konec, konec, nikto to nevráti späť. Lusknutím prsta zmenia volebný systém, ktorému sme zabránili, aby teda ho mohli meniť len tak obyčajnou väčšinou, ale lusknutím prsta ústavnou väčšinou si zmenia volebný systém a sme skončili. Neviem, či vás to tu bude baviť potom bojovať za nejakú demokraciu. Mňa to baviť nebude. To je vybavené. A toto sa môže stať. My tu, ktorí si hovoríme, že sme srdce Európy, tak tomuto srdcu Európy sa tento infarkt 1. októbra môže prihodiť. My sa zobudíme, zistíme, že my sme o tú krajinu prišli, a preto prichádzame s návrhom na 500 eur pre každého, kto príde voliť, lebo keď teda máme rozhodnúť o tom, že či ideme spáchať samovraždu politickú pre túto krajinu, a my v jej mene, tak nech príde rozhodnúť čo najviac ľudí. Nech z tých 4,4 mil. ľudí príde voliť štyri mil., a dobre, už nech to dopadne tak alebo onak, ale budeme vedieť, že sme prišli skoro do nohy. Ale hrať túto perverznú hru, čo tu hrá Fico s Pellegrinim, s fašistami z Republiky a podobne, že sa snažia silou-mocou minimalizovať počet ľudí, ktorí príde voliť, túto hru ja s nimi hrať nebudem. Čiže keď tu budú šesť mesiacov oni sa snažiť frustrovať ľudí, odradiť ľudí, znechutiť ľudí, uhranúť ľudí, len aby neprišli voliť, aby si našli čokoľvek iné, len aby neprišli voliť, lebo sa budú spoliehať, že keď príde tá banda pár desaťtisíc ľudí, s ktorými tu krajinu rozkrádali, ich členovia a ich rodinní známi a podobní, ktorí sa za nich mali dobre, lebo jednoducho sa podieľali na tom, jak tieto pijavice cucali životodarnú tekutinu z našej spoločnosti, a keď oni budú bojovať za to, len aby títo prišli rozhodnúť voľby a ostatní aby zostali doma, tak my budeme bojovať za presný opak. My budeme robiť kampaň v prospech tých nerozhodnutých voličov... alebo nieže nerozhodnutých voličov, tých nevoličov. Ľudí, ktorí možno 20 rokov, možno 30 rokov nikdy neboli voliť, ktorí možno dnes majú 50 a v živote neboli voliť, a budeme robiť kampaň, aby títo ľudia prišli zachrániť tento štát, lebo im budeme vysvetľovať, ako ste ho spravovali vy, páni z mafie z HLAS-u a SMER-u, a ako sme ho v ťažkých chvíľach spravovali my, lebo kým vy ste v čase hojna... Tam sa rehoce Vážny, kebyže aspoň drží hubu. Človek, ktorý tu podpísal zlodejskú zmluvu na mýto, kde celému Slovensku sľúbil, že za jedno euro, za jedno euro celý mýtny systém prejde do vlastníctva Slovenskej republiky. Vagabund, 700 mil. eur ukradol. 700 mil. eur len na jednej tejto veci. 700 mil. eur. A nehanbí sa. Celé Slovensko oklamal. Dávno tam mal byť niekde v ZOO zavretý s opicami. On tu ešte si bude robiť srandu, keď ho spomeniem, že sa ty nehanbíš, choď si hentam vypiť radšej. (Reakcia z pléna.) A čo keď ju využívam? Oklamal si celé Slovensko... (Ruch v sále. Prerušenie vystúpenia predsedajúcim.) Blanár, Juraj, podpredseda NR SR 105. Páni poslanci, nedebatujte. Pán poslanec Matovič vystupuje, pán poslanec Vážny, môžete reagovať faktickou poznámkou. Určite príde rad aj na vás. Nech sa páči. Matovič, Igor, poslanec NR SR 106. Ozval sa tu ďalší človek, ktorý ako veľmi dobre spravoval dobre tento štát. Dnes má takto okrúhlu pečiatku, jako jeho pusipajtáš na Žilinskej župe kúpil jedno cétečko za cenu dvoch. Predstavte si, koľko ľudí mohlo byť CT vyšetrených? Pri koľkých ľuďoch mohol byť zistený nádor alebo naozaj vážne ochorenie, keby kúpil za cenu dvoch dve cétečká, nie? Za tých koľko, šesť, sedem, osem, deväť, neviem, koľko rokov odvtedy uplynulo, koľko ľudí vážene chorých mohlo to cétečko v tej žilinskej nemocnici vyšetriť? Len tu bol taký teda župan Žilinského samosprávneho kraja, ktorému až tak veľmi záležalo na verejnom záujme, že spravili zlodejskú zmluvu. A človek, ktorý dnes tu podpísal, ktorému, ja som presvedčený, že on to prikázal (povedané so smiechom), tak, chudák, dnes je v lochu a tam trpí za to, že niekto chcel mať hody bohatšie kráľov. Kúpiť jedno cétečko za cenu dvoch, hanbil by som sa jako pes, do parlamentu by som chodil zo Žiliny kanálom. On chodí normálne. On sa tvári, že všetko v porádku. Akože koža na tvári. Plechový ksicht. Títo ľudu tu vo veľkom rozkrádali štát. Za dvanásť rokov 30 mld. eur ukradnúť, to už je teda výkon. Mesačne 200 mil. Dvesto mil. deleno 30 dní, denne sedem mil. eur. Sedem mil. eur, na staré peniaze denne 200 mil. korún. Denne 200 mil. korún. Nieže deň, nieže týždeň, ale nie rok, nie štyri roky, jedno volebné obdobie - dvanásť rokov, tri volebné obdobia. Dvanásť rokov každý deň 200 mil. korún. A ideme, ideme, ideme, ideme, ideme. Toto bolo ich spravovanie štátu. Toto bolo ich sledovanie verejného záujmu. Toto bolo ich sociálna demokracia. Sociálna demokracia pre bohatých. Toto je sociálne cítenie s bohatými. Rodinám s deťmi za tri roky počas druhej Ficovej vlády nedali, nepridali jedno jediné euro. Nepridali jeden jediný cent. Tri roky nechali rodiny s deťmi, aby mali presne tú istú podporu. Prídavky na deti a daňový bonus, to isté. Ani o jedno jediné euro, jeden jediný cent nezvýšili rodinám. A oni sa dnes derú k moci. Oni dnes majú akože Boha pri sebe, takého nejakého komunistického z Kuby, že oni vlastne to myslia dobre so Slovenskom. Oni hovoria, že, ľudia, vráťte nás späť, lebo tu potrebujeme poriadok, my to tu nepotrebujeme chaos. Áno, pre nich je chaos, že zrazu tu platí spravodlivosť, že na Kaliňáka padla klec, že na Brhela padla klec. Áno, to je pre nich chaos, lebo zrazu nemajú nejakého Norberta Bödöra, šéfa nitrianskej mafie, za šéfa Národnej kriminálnej agentúry, ktorému povedia, Norko, počúvaj, toto by si mohol vybaviť, lebo však teda vieš, jak ruka ruku myje, však nebudeme a nepôjdeme po vlastných ľuďoch. Tak áno, pre nich je to chaos. Pre Fica je to chaos. Viete si predstaviť ten stres, v akom ten človek žije? Ja ho v podstate sledujem a celkom pozerám, že nejako fyzicky nejako nedolieha zatiaľ ten stres, že keď slopal pred tromi rokmi, tak ten alkohol sa viacej nejako na ňom prejavoval. Teraz ten stres až tak na ňom nevnímam. Ale možno je to iba v spojitosti s tým, že si myslí, že má slinu, že je na vlne a on to dá. Ale on to nedá, lebo my zapneme na... tak obrátky, že tým ľuďom vysvetlíme, o čo tu ide, že mafia sa chce vrátiť k moci, ktorá ich vo veľkom okrádala, a že my spoločne s tými miliónmi ľudí, ktorí inak nechodia voliť, tej mafie zabránimi, aby... zabránime k tomu, aby sa vrátila späť k moci. Len oni neváhajú. Predstavte si, že, že niekto z vás by sa narodil v srdci, v srdci odboja proti fašistom, v Banskej Bystrici, ktokoľvek z vás. Narodíš sa v Banskej Bystrici ako normálne, že prvýkrát si to userie do plienky, a už ste antifašista, lebo ste sa narodili v Banskej Bystrici, presvedčený bojovník proti fašizmu, lebo to je tradícia. Teraz hovorím o Peťkovi Pellegrinim, nie? Patrí sa, aby bol antifašista. Nie? A on dnes, on dnes vôbec nie je schopný vylúčiť, že pôjdu s fašistami z Republiky. A prečo by ich vylučoval? Jeho pán mu to nedovolí. Jeho oligarchovia, ktorí ho vlastnia, pre ktorých robí herca, vybrali si ho, aha, má, má jamôčky, vie súvisle hovoriť, dobre vyzerá. Dobre, fajn, oblečieme ho do obleku, bude nás to stáť pár korún. Jemu dáme nejaké to všimné, pár miliónikov za rok to spraví, chlapec za nás... pre nás zahrá pre tie babičky to, čo potrebujeme zahrať, bude ich volič, fajn, a my budeme mať v rukách moc. My sa nemusíme ani ukázať a ťaháme s maňuškami z pozadia. A tento človek dnes si ani len netrúfne povedať, že vylúči fašistov z Republiky z budúcej koalície, z budúcej vlády! No prečo to netrúfne si povedať? Lebo neni so... svojprávny. Ako antifašista z Banskej Bystrice by mal povedať vo dne, v noci bez ohľadu na to, kedy ho kto zobudí, že jasné, s fašistami nikdy. Ale jemu majitelia, jeho pasáci mu to nedovolia, aby povedal, že s fašistami nepôjde, lebo nie je svojprávny, lebo jednoducho s nimi začal robiť biznis. Ulakomil sa. Začal rozkrádať, dnes máme svedkov, ktorí hovoria o jeho korupcii, a tým pádom je ich, ako sa z toho dostane. Majú ho nahratého, majú ho 150-krát nahratého. Vlastnia ho, držia ho za guličky a nemá šancu spraviť nič. Títo ľudia za to, aby ochránili svoj pobyt na slobode, bez najmenších problémov sa spriahnu s fašistami z Republiky, bez najmenších problémov. A toto je reálne riziko, ktoré nám hrozí. A s prepáčením, sorry, že použijem to slovo, a na druhej strane my akože demokrati sme debilní, lebo si pozrite, čo včera spravil Majerský z KDH. Či v sobotu. On si trúfne v tejto situácii, keď ide o každý jeden hlas, o každý jedno percento, tak on si trúfne povedať, že no, my tuto nie nejakú Záborskú, nejakého Vašečku, lebo neprišli a neliezli tam po štvornožky a neprišli sa prosiť. A trúfli si napísať, že oni by chceli tak možno jedno miesto z 10 na tej kandidátke. O čo ide tým ľuďom v tom KDH, mi povedzte? Ide týmto ľuďom o krajinu? Ide týmto ľuďom o kresťanov na Slovensku? Ide týmto ľuďom o verejný záujem? O konzervatizmus? O to, aby túto krajinu chránili? Ide im o vlastný prospech. Ľudia, ktorí by mali trpieť pokorou a najviac by mali trpieť pokorou, trpia pýchou. A to je presne pravý opak pokory. Pokoriť svojho partnera, v tomto prípade Kresťanskú úniu, a urobiť z nich pusipajtášov, o ktorých nestoja, lebo však oni to tentokrát dajú, je mimoriadne nezodpovedné voči tejto krajine! A títo ľudia si myslia, že si teda zaslúžia šancu? Prepáčte, že ukazujem týmto, týmto smerom (povedané so smiechom, rečník výrazne gestikuluje pravou rukou), ale ukazujem obrazne tým smerom, demokratickým smerom. Títo ľudia z KDH si dnes myslia, toto vedenie KDH zodpovedné - v úvodzovkách - si dnes myslí, že si zaslúži šancu od voličov? Od kresťanských demokratov? A dokedy im ju majú dávať? Koľkokrát im ju majú dávať? Dali im ju v roku 2016. Premrhali ju, 4,9 %. Dali im ju v roku 2020. Premrhali ju, 4,65 %. Koľko budú mať teraz po takomto výkone? V čom je teda tá ponuka dnešná KDH lepšia, keď nie sú schopní urobiť ten krok v ústrety najbližšej strane, v tomto prípade Kresťanskej únii, a neni schopní podať partnerskú ruku? Áno, mrzelo by ma, že neišli by s nami, z Kresťanskej únie, ale bolo by to v prospech dobrej veci. Išli by s tými, s ktorými by najbližšie mali spolupracovať, s Kresťanskodemokratickým hnutím, lebo de facto vznikli tým, že sa iba rozdelili. Ja som im úprimne držal palce, nech to dajú dokopy, nech dajú ten parlament. Jedinú vec by som od nich čakal, že povedia, áno, s mafiou z HLAS-u nepôjdeme. Nebol náhodou toto ten kľúčový dôvod, že Kresťanská únia od nich chcela, aby vylúčili HLAS, aby vopred férovo povedali, že ich pomoc, ich hlasy z Kresťanskej únie, KDH nezneužije na to, že po voľbách ich takto dá na tácke do postele mafie, Ficovi, Pellegrinimu a ostatným? Ja sa obávam, že skôr áno. Videli sme to v komunálnych voľbách, s kým títo ľudia boli schopní do tých volieb ísť, a bez najmenších problémov sa takto spriahli s mafiou. Bohužiaľ, ja som aj s KDH zažil, či, pardon, v Trnave zažil KDH, keď som mal záujem o jeden pozemok dávno, dávno, dávno, a zrazu som sa dozvedel, že oni ho idú predať vlastnému. Stačilo, že ten vlastný už medzičasom nie je poslancom za KDH, ale to že bol v predošlom volebnom, no tak, holt, no bol. Však každý má právo, nie? A nakoniec predali ten pozemok o 10 mil. korún lacnejšie svojmu vlastnému človeku. Svojmu vlastnému spolustraníkovi poslancovi za KDH v Mestskom zastupiteľstve v Trnave. A ja som sa vtedy nasral a som si povedal nie, nie, nie, takto to nenechám, páni. Tak som napísal verejný list do všetkých stránok v rámci Trnavy a povedal som, takýto podvod ste urobili, vedeli ste o tom, že mám záujem o ten pozemok a posielam vám na účet mesta o 10 mil. korún viac. A teraz, pán primátor, ukážte, či to podpíšete, alebo nie, či podpíšete zlodejskú zmluvu, že okradnete svoje vlastné mesto a predáte ten pozemok svojmu vlastnému človeku o 10 mil. korún lacnejšie. Čo si myslíte, čo urobil? Bez hanby podpísal. Bez hanby podpísal predaj svojmu vlastnému o 10 mil. korún a mne vrátili peniaze, že ale však nemajú titul, prečo by ich prijali. Bohužiaľ, toto DNA v tej strane je. A ja som si myslel, že sa pridajú na dobrú stranu. Vieme, čo tu stváral istý pán Kresák, svojho času primátor... Kresák? Kresák. ... svojho času primátor v Bratislave, tiež kádehák. Teraz mohli ukázať, že im na tom Slovensku záleží. A tak symbolicky poviem, zmyť ten, to, ten dedičný hriech. Tak ako pri krste. Mohli mať teraz krst. Mohli si podať ruku, odpustiť si. Ukázať, že prvá vlastnosť je pokora, keď už som teda kresťanský politik, druhá odpustenie, tretia, že si priznám tú chybu, a poprosím aj voličov o odpustenie toho dedičného hriechu, že keď sa podieľali na tých zločinoch v minulosti. A oni nedokázali ani prvé, ani druhé, ani tretie. A ukázali, že sú len hrdí ľudia, namyslení ľudia, ktorí trpia tým pocitom bohorovnosti a myslia si, že majú jediný patent na kresťanskú politiku na Slovensku. Ale my všetci môžme na to doplatiť. Možno sa nám to zdá teraz, že a čo, nenásobí, nedelí, či nejaké KDH sa dostane, alebo nedostane. Nie, nie, nie. Tie 4 % demokratických voličov alebo hlasov demokratických voličov, ktoré sa do parlamentu nedostanú, lebo viac KDH nebude mať, môže byť tých rozhodujúci jazýček na váhach. A potom kto bude brať na zodpovednosť to vedenie KDH? Kto bude brať na zodpovednosť pána Majerského, dnešného predsedu? Ten cítil potrebu sa, sa vyhraňovať voči Kresťanskej únii, verejne komunikovať, lebo dnes je to populárne, že oni necítili od Kresťanskej únie, že by sa nejako vyhranili jej, že by povedali, sa nejako odosobnili alebo neviem jak to... teraz mi ušlo to slovíčko, od Igora Matoviča, lebo oni teda hlboko nesúhlasia s politikou Igora Matoviča. Ja som to spomínal už predtým, možno dneska už aj dvakrát, neviem, poviem tretí. Ja som od KDH pritom, jak sme schválili a naplnili ich program o 200 eurách na dieťa, očakával oslavné ódy. Ja som myslel, že budú robiť varty zvrchovanosti na každom kopci, ktorý na Slovensku zbadajú, že budú hovoriť, že konečne, že síce my sme to 30 rokov ako kádeháci ľuďom sľubovali, rodinám s deťmi sľubovali, ale tak dobre, tak tí naši bratia či z Kresťanskej únie, alebo z Obyčajných ľudí to naplnili, to, čo my sme tu bohapusto sľubovali. Oni miesto toho začali na nás útočiť, že my tým ubližujeme Slovensku, že ideme podporovať rodiny. Ľudia úplne odtrhnutí od reality a vlastne s kresťanstvom dnes de facto tým pádom asi nemajú nič spoločné, lebo bojovať proti podpore rodinám, základnej naozaj bunke v spoločnosti, a v kresťanstve a v konzervativizme naozaj nie je nič dôležitejšie, ako chrániť rodiny a ustlať rodine, aby, aby chcela prijať a mohla prijať ďalšie dieťa, tak ja si neviem predstaviť väčšiu zvrhlosť od kresťanského politika. A, bohužiaľ, títo ľudia dnes tu rozhodujú o osude Slovenska. A oni si povedali, že ich pýcha, ich namyslenosť, ich nadutosť, ich povýšenectvo je viac jako verejný záujem. Odmietli podanú ruku od Kresťanskej únie a myslia si a budú klamať ľudí, že teraz to dajú, už tretíkrát sa im do podarí a teraz na tretíkrát im to už vyjde. Len zároveň my vieme, že budeme robiť mimoriadnu kampaň na vysokú volebnú účasť, že budeme burcovať milióny ľudí, ktorí zvyčajne voliť nechodia, aby voliť prišli. A to je presný protivietor práve proti takýmto stranám, ktoré majú pevné voličké... voličské jadro, ktoré majú disciplinovaných voličov, ale je ich málo, tých voličov. A mne to je ľúto. Ale keď za normálnej volebnej účasti KDH má šancu mať 4 %, tak koľko bude mať, keď bude volebná účasť 80 %? Odkiaľ im prídu tí záchrancovia? Kto ich príde zachrániť, aby tretíkrát sa dostali do parlamentu? A ešte raz hovorím (povedané so smiechom), mne to bude ľúto, že ten demokratický hlas, že tuto nebude sedieť osem kádehákov a že nebudeme bojovať proti mafii, že nebudeme tu spolu držať tú hrádzu, aby sa to znova, tá moc nepreliala a aby znova sa mafia tentokrát s pomocou fašistov dostala k moci. Mne to bude úprimne ľúto. A toto sú chyby, ktoré ale my si nemôžeme dovoliť. Rovnako sa obávam, že rovnakú chybu urobí strana Aliancia, ktorá zastupuje maďarskú komunitu na Slovensku. Že môžme mať argumentov koľkokoľvek, oni jednoducho dnes majú pocit, že tentokrát im to vyjde, že už sa zlúčili a už tentokrát to vyjde. A keď nevyjde, tak nevyjde. No tak teda nevyjde. Oni sa snažili. Ale my si naozaj môžme dovoliť takéto riziko, že možno nám to vyjde? My musíme ísť na istotu. Ja nechcem žiť s pocitom, že si prsty zožeriem v deň volieb, že sa budem báť o to, že či nám zostane demokratické Slovensko, alebo sa vydáme naozaj cestou diktatúry, alebo totality, alebo neviem, ako by sme to nazvali. Ale reálne keď si zobe... keď si pozrieme na ľudí, ako tréner Černákových vrahov Suja, Mazurek, Fico, Pellegrini a všetky, celá tá skorumpovaná banda, ktorá tu dvanásť rokov tú republiku rozkrádala, čo môže od tých ľudí dobré prísť na Slovensko? Čo keď títo ľudia budú mať ústavnú väčšinu? Čo dobré sa na Slovensku stane, aká reforma? Kde by sme týmto ľuďom mohli my dôverovať, že budú vedieť spravovať štát, keď oni predávali rozsudky podľa toho, kto doniesol akú kabelku? Keď bez hanby vedeli, že kto je Norbert Bödör (rečník v takte reči dlaňou udiera na rečnícky pult), že to je šéf, že to je bos nitrianskej mafie, že bez hanby tomuto človeku zverili Národnú kriminálnu agentúru. Naozaj ten kľúčový inštitút na boj proti mafii. Čo dobré od týchto ľudí príde? Čo dobré od nich príde, keď budú mať v rukách ústavu a budú vedieť zmeniť volebný systém tak, aby sa zabetónovali? Keď majú vzor za južnými hranicami, že zmenou volebného systému sa dá poistiť výsledok tak, že môžte potom robiť, čo len chcete, ale jednoducho nepreštíte. Čo môžme chcieť od ľudí ako Vážny, ktorý sľúbi celému Slovensku, že za euro potom bude mať ten mýtny systém štát a v skutočnosti stámilióny eur? Čo môžme chcieť od takých ľudí, ktorí sa nehanbia okrádať chorých ľudí, ako Blanár s jeho poskokom na Žilinskej župe? Kúpiť jedno cétečko za cenu dvoch. Dnes už na tom, to nie je průpovídka, to nie je bájka, dnes je na to rozsudok s guľatou pečiatkou súdu a ten človek, čo to podpísal, dnes je v lochu. Dnes tam bručí a tuto tento človek, ktorý ho na to nahovoril, tak sa tvári, že on vlastne s tým nič nemá. Čo dobré od týchto ľudí príde? Preto je dôležitý ten návrh, ktorý predkladáme, ktorý chráni demokraciu, ktorý má zabrániť tomu, aby tu rozhodla len, len časť frustrovaných voličov, ktorí boli masírovaní, masírovaní či opozíciou, či zlomyseľnými médiami, či oligarchami, ktorí sú v pozadí či už politiky, alebo politických strán, či médií, aby rozhodla len táto frustrovaná, motivovaná časť ľudí a ostatní aby zostali sklamaní a frustrovaní doma. Nie. Poďme zabojovať, aby, keď už teda to rozhodnutie máme spraviť, nech rozhodne, rozhodnú štyri milióny ľudí, nech je volebná účasť 90 %. Tváriť sa a používať falošné argumenty, že nemáme na 500 eur, ale neklamme si, že nemáme. Po prvé sme prijali zákon, kde vieme zdaniť Slovnaft, čo opäť táto istá banda mafiánska s fašistami a so SaS-kou v žiadnom prípade nepodporila, lebo pre nich je výhodnejšie, aby dohodili peniaze svojim oligarchom, ale naozaj mi je trápne, aj tuto jak keď nejaký pán Dostál, ktorý sa tvári, že je ochranca demokracie, že veľmi dobre vie, že ktorá v tomto prípade bije. Veľmi dobre vie, že tí ľudia, ktorí stoja za tým Slovnaftom, a ich veľmi blízki ľudia sú blízki, najbližší priatelia Richarda Sulíka. A vie, že týmto prípadom, týmto stlačením tlačítka okradne štátny rozpočet Slovenskej republiky o 500 mil. eur. Ale on to urobí, lebo si to jeho predseda strany, strany praje, a vie, že ako pijavica by sa na druhý, druhú kandidátku nikam nedostal, a on jednoducho toho hostiteľa si bude, bude mojkať. Čiže keď mu hostiteľ povie, že zahlasuješ tuto, aby tie prachy skončili, 500 mil., u môjho kamaráta, on tak zahlasuje. Ale chodí tuto, bije sa do hrude, jaký on je demokrat, ako on, ako mu na tej demokracii záleží. Človek, ktorý by demokraciu predal za tridsať strieborných. Čo tridsať! Dá aj zľavu, aj za tri strieborné to predá, lebo v skutočnosti mu na tej demokracii nezáleží, lebo mu záleží na jeho päťtisícovom plate, lebo vie, že nikde by si normálne nemohol nikdy sa živiť za normálny plat, lebo kto by takéhoto indivídua niekde zamestnával? Človek, ktorý bez problémov demokraciu predá, dnes rozhoduje o tom, že či 500 mil. skončí v kešeni oligarchu, alebo ich použijeme na to, aby sme financovali dobrú a bohumilú činnosť, a to je 500 eur pre každého, kto príde voliť. Predkladám tento návrh preto, lebo si myslím a som naozaj presvedčený, že Slovensko potrebuje takúto terapiu šokom. My sme zažili extrémne šoky tri roky, ľudia sú zranení po každej jednej stránke. Zažil som ich včera v Námestove, pred dvomi týždňami v Michalovciach. Aj ľudia, ktorí demokraticky volili, verili nám, prišli voliť, jednoducho zlomil ich covid, zlomila ich Ukrajina, zlomila ich propaganda alebo uverili tomu, že sme im napichali do tých žíl tie mikročipy a chceme ich teraz nejakým spôsobom asi cez tú umelú inteligenciu ovládať. Bohužiaľ, stalo sa to. Toto je stav, v ktorom sa Slovensko nachádza, a keď nechceme všetci na to doplatiť, poďme podporiť dobrú vec. Päťsto eur pre každého, kto príde voliť, je dobrá vec. Je to záchranná kotva pre slovenskú demokraciu a ja pevne verím, že to spoločne pochopíme, že to je nevyhnutnosť, ktorú spoločne musíme spáchať. Páchať dobro v záujme demokracie je naša morálna povinnosť. Budem veľmi rád, ak v tomto prípade budeme spolupáchateľmi. (Potlesk.)